รัฐบาลไทย-ข่าวทำเนียบรัฐบาล-รมว.แรงงาน กำชับสถานประกอบการ SMEs นำส่งข้อมูลเงินสมทบผ่านระบบ e-Service ก่อน 15 ธ.ค. 64
วันจันทร์ที่ 13 ธันวาคม 2564
รมว.แรงงาน กําชับสถานประกอบการ SMEs นําส่งข้อมูลเงินสมทบผ่านระบบ e-Service ก่อน 15 ธ.ค. 64
กระทรวงแรงงาน ย้ําเตือนสถานประกอบการ SMEs ที่ลงทะเบียนร่วมโครงการฯ ระยะที่ 1 เร่งตรวจสอบการนําส่งข้อมูลเงินสมทบผ่านระบบ e-Service ของสํานักงานประกันสังคม หากพ้นกําหนด 15 ธ.ค. 64 จะไม่ได้รับเงินอุดหนุนงวดเดือนธันวาคม
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงาน โดยกรมการจัดหางาน ตรวจสอบข้อมูลของนายจ้าง สถานประกอบการที่ร่วมโครงการส่งเสริมและรักษาระดับการจ้างงานในธุรกิจ SMEs พบว่าสถานประกอบการที่ได้รับการอนุมัติร่วมโครงการในระยะที่ 1 จํานวน 223,834 ราย ที่จ้างงานลูกจ้างสัญชาติไทย จํานวน 3,068,075 คน มีการนําส่งข้อมูลเงินสมทบผ่านระบบ e-Service ของสํานักงานประกันสังคมแล้ว 160,943 ราย และยังไม่นําส่งข้อมูลเงินสมทบผ่านระบบ e-Service ถึง 62,891 ราย คิดเป็นร้อยละ 39.07 ซึ่งสถานประกอบการที่ยังไม่ดําเนินการจําเป็นต้องดําเนินการให้แล้วเสร็จ ภายใน 15 ธ.ค. 64 เพื่อสามารถรับเงินอุดหนุนในรอบเดือนธันวาคม
“พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ท่านห่วงใยและต้องการช่วยเหลือธุรกิจในกลุ่ม SMEs อย่างมาก ซึ่งโครงการฯนี้ก็เป็น 1 ในโครงการ ที่เป็นดําริท่าน ผมในฐานะรัฐมนตรีว่าการกระทรวงแรงงาน ห่วงใยพี่น้องสถานประกอบ SMEs หวังให้ได้รับเงินอุดหนุนจากรัฐบาลครบตามสิทธิ เพื่อนําไปใช้ประโยชน์ในกิจการ เสริมสภาพคล่องธุรกิจ ให้กลับมาแข็งแรงประสบผลสําเร็จ ดั่งในอดีตที่ก่อนมีโรคโควิด ผมขอฝากถึงนายจ้าง สถานประกอบการให้เร่งตรวจสอบและดําเนินการนําส่งข้อมูลเงินสมทบผ่านระบบ e-Service ของสํานักงานประกันสังคม ตามเงื่อนไขโครงการเพื่อประโยชน์ของท่าน” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า สําหรับนายจ้างภาคเอกชนที่ต้องการลงทะเบียนร่วมโครงการส่งเสริมและรักษาระดับการจ้างงานในธุรกิจ SMEs ระยะที่ 2 สามารถลงทะเบียนผ่านระบบออนไลน์ที่เว็บไซต์ ส่งเสริมการจ้างงานเอสเอ็มอี.doe.go.th ตั้งแต่วันที่ 23 พ.ย. – 20 ธ.ค. 64 ซึ่งการเปิดลงทะเบียนในรอบนี้จะเป็นการเปิดให้สถานประกอบการขนาดเล็ก - กลางที่สนใจได้ลงทะเบียนร่วมโครงการฯเป็นครั้งสุดท้ายโดยคุณสมบัติจะต้องเป็นนายจ้างภาคเอกชนที่อยู่ในระบบประกันสังคม(ฐานทะเบียนข้อมูลประกันสังคม มาตรา 33 สถานะ Active) ที่มีลูกจ้างรวมทุกสาขาไม่เกิน 200 คน ณ วันที่ 16 ต.ค. 64 และยังไม่ได้ลงทะเบียนร่วมโครงการในระยะแรก โดยจะได้รับเงินอุดหนุนจากรัฐบาลในอัตรา 3,000 บาท เป็นระยะเวลา 2 เดือน คือ เดือนธ.ค. 64 และเดือนม.ค. 65 โดยมีเงื่อนไขการจ่ายเงินอุดหนุนเช่นเดียวกับนายจ้างที่ลงทะเบียนรอบแรก หลังจากสมัครร่วมโครงการแล้วจะต้องสมัครใช้งานระบบ e-Service ของสํานักงานประกันสังคม และนําส่งข้อมูลเงินสมทบผ่านระบบ e-Service ของสํานักงานประกันสังคมภายในวันที่ 15 ของเดือน เพื่อมีสิทธิรับเงินอุดหนุนในเดือนดังกล่าว ในกรณีที่นายจ้างไม่สามารถลงทะเบียนร่วมโครงการฯผ่านระบบด้วยตนเอง สามารถ
นําเอกสารซึ่งประกอบด้วย หนังสือมอบอํานาจติดอากรแสตมป์ 30 บาท สําเนาบัตรประจําตัวประชาชนผู้มอบอํานาจและผู้รับมอบอํานาจ สําเนาหน้าสมุดบัญชีธนาคาร (กรณีใช้บัญชีกระแสรายวัน ให้ใช้สมุดหน้าเช็คที่มีชื่อนายจ้างและเลขบัญชี) และสําเนาหนังสือรับรองการจะทะเบียนนิติบุคคล หรือสําเนาบัตรประจําตัวประชาชน (นายจ้างบุคคลธรรมดา) โดยลงลายมือชื่อรับรองสําเนาถูกต้องทุกฉบับ ติดต่อที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 เพื่อให้เจ้าหน้าที่ดําเนินการให้ หรือหากต้องการสอบถามข้อมูลเพิ่มเติมให้ติดต่อได้ที่ สายด่วนกระทรวงแรงงาน โทร. 1506 กด 2 หรือสายด่วนกรมการจัดหางาน โทร. 1694